b'\n_START_ARTICLE_\nEtsint\xc3\xa4\n_START_PARAGRAPH_\nEtsint\xc3\xa4 on toimintaa, jossa pyrit\xc3\xa4\xc3\xa4n l\xc3\xb6yt\xc3\xa4m\xc3\xa4\xc3\xa4n kadonnut henkil\xc3\xb6 tai kadonneita henkil\xc3\xb6it\xc3\xa4. Ymp\xc3\xa4rist\xc3\xb6st\xc3\xa4 tai kohteesta riippuen on kehittynyt erilaisia etsint\xc3\xa4tapoja. Suomessa etsint\xc3\xb6j\xc3\xa4 j\xc3\xa4rjest\xc3\xa4\xc3\xa4 p\xc3\xa4\xc3\xa4asiallisesti poliisilaitos, joka voi k\xc3\xa4ytt\xc3\xa4\xc3\xa4 apunaan Suomen Punaisen Ristin vapaaehtoista pelastuspalvelua, rajavartiolaitosta sek\xc3\xa4 Suomen Meripelastusseuraa._NEWLINE_Suomessa poliisi voi m\xc3\xa4\xc3\xa4r\xc3\xa4t\xc3\xa4 kenet tahansa 18 vuotta t\xc3\xa4ytt\xc3\xa4neen, enint\xc3\xa4\xc3\xa4n 54-vuotiaan, poliisilain perusteella auttamaan korvausta vastaan etsinn\xc3\xb6ss\xc3\xa4._NEWLINE_Vapaaehtoisen pelastuspalvelun etsint\xc3\xa4tapoihin kuuluvat muun muassa harvaharavointi, kuulotuntumaharavointi, n\xc3\xa4k\xc3\xb6tuntumaharavointi, reittiharavointi, partioetsint\xc3\xa4 ja MSO-etsint\xc3\xa4 etsitt\xc3\xa4v\xc3\xa4n henkil\xc3\xb6n taipumusten arvioimisen perusteella._NEWLINE_Tavanomaisen maalla tapahtuvan etsinn\xc3\xa4n lis\xc3\xa4ksi harjoitetaan muun muassa vesist\xc3\xb6etsint\xc3\xa4\xc3\xa4, lentoetsint\xc3\xa4\xc3\xa4 sek\xc3\xa4 vedenalaista etsint\xc3\xa4\xc3\xa4.'